AGE เผยกลุ่มผู้ถือหุ้นใหญ่โอนหุ้นภายในครอบครัวกว่า 15% ยันไม่กระทบการบริหาร
AGE เผยเมื่อวันที่ 22 ม.ค.59 กลุ่มผู้ถือหุ้นใหญ่ “ควรสถาพร” โอนหุ้นให้สมาชิกในครอบครัว รวมทั้งหมด 258,081,768 หุ้น หรือคิดเป็น 15.66% ยันไม่ส่งผลต่อการบริหารงาน
27 ม.ค. 2559

บริษัท เอเชีย กรีน เอนเนอจี จำกัด (มหาชน) หรือ AGE ระบุว่า เมื่อวันที่ 22 ม.ค. บริษัทได้รับแจ้งจากนนายพนม ควรสถาพร ,นางณัชปภา ควรสถาพร และนางสาวปณิตา ควรสถาพร ซึ่งเป็นผู้ถือหุ้นรายใหญ่ของบริษัทว่าได้โอนหุ้นของบริษัทให้แก่สมาชิกในครอบครัว รวมเป็นจำนวน 258,081,768 หุ้น หรือคิดเป็น 15.66% ของทุนจดทะเบียนชำระแล้วของบริษัท ซึ่งไม่ส่งผลต่อนโยบายการบริหารงาน
โดยภายหลังการโอนหุ้นครั้งนี้นายพนม ควรสถาพร คงเหลือถือหุ้น 6.57% จากเดิมที่ 13.24% ,นางณัชปภา ควรสถาพร ถือหุ้น 6.57% จากเดิม 9.73% ,นางสาวปณิตา ควรสถาพร ถือหุ้น 6.57% จากเดิม 12.41% ,นางสาวธิญาดา ควรสถาพร ถือหุ้น 6.57% จากเดิม 3.83% ,นางสาวพิมญาดา ควรสถาพร ถือหุ้น 6.57% จากเดิม 5.29% , นางสาวพิมชญา ควรสถาพร ถือหุ้น 6.57% จากเดิม 3.18% ,นายอธิภัทร ควรสถาพร ถือหุ้น 6.57% จากเดิม 2.46% และนายณฐภัทร ควรสถาพร ถือหุ้น 6.57% จากเดิม 2.46%
ทั้งนี้ การโอนหุ้นจากกลุ่มผู้ถือหุ้นรายใหญ่ดังกล่าว เป็นเพียงเพื่อวัตถุประสงค์ในการจัดการทรัพย์สินของสมาชิกในครอบครัว ซึ่งไม่มีการเปลี่ยนแปลงต่อการควบคุมในบริษัท และไม่มีผลกระทบต่อนโยบายการบริหารและการดำเนินงานของบริษัท